המתיחות בצפון: חיזבאללה פרסמו היום (שבת) סרטון בעברית שנועד להרתיע את הציבור בישראל ואת חיילי צה"ל. בסרטון, שפורסם בטוויטר, הארגון מאיים על תושבי הצפון ומציג דמות של חייל ישראלי מפוחד.

בתחילת הסרטון מעבירים אנשי חיזבאללה מסר בערבית: "תושבי הצפון וכל תושבי פלסטין הכבושה, אל תנוחו ואל תהיו רגועים, ואל תהמרו לרגע אחד שחיזבאללה ירשה את קיומו של מסלול כזה או אחר של תוקפנות".

לאחר מכן נראה שחקן המחופש לחייל צה"ל, שמקבל פקודה בקשר לצאת ולבצע סיור: "דורון, דורון. לבצע סיור בדיקה עד נקודה 120", נאמר בעברית. החייל שנראה מבועת מתחנן בקשר: "אפשר בלי? כפרה עליך. אפשר בלי?". אך לבסוף הוא יוצא לסיור ונעמד סמוך לגדר הגבול.

בסוף הסרטון רואים את החייל המפוחד על הגדר וברקע אהשי החיזבאללה חוזרים לדבר בערבית: "לעמוד עם הפנים לקיר על רגל וחצי, תחכה לנו, יום יומיים שלושה ימים ארבעה ימים. על רגל וחצי". ודמות החייל עומדת על רגל אחת.

אל תפספסו את ועידת המשפיעים 2019! נבחרת הכתבים המובילה של ישראל פוגשת את האנשים המשפיעים במדינה! >>> מהרו להירשם עוד היום